CELEX: 31973R0643
Language: el
Date: 1973-03-01 00:00:00
Title: Κανονισμός (ΕΟΚ) αριθ. 643/73 της Επιτροπής της 1ης Μαρτίου 1973 περί τροποποιήσεως του κανονισμού (ΕΟΚ) αριθ. 2223/70 περί μη εισπράξεως εξισωτικής εισφοράς στις εισαγωγές ορισμένων οίνων προελεύσεως και καταγωγής ορισμένων τρίτων χωρών

Avis juridique important

|

31973R0643

Κανονισμός (ΕΟΚ) αριθ. 643/73 της Επιτροπής της 1ης Μαρτίου 1973 περί τροποποιήσεως του κανονισμού (ΕΟΚ) αριθ. 2223/70 περί μη εισπράξεως εξισωτικής εισφοράς στις εισαγωγές ορισμένων οίνων προελεύσεως και καταγωγής ορισμένων τρίτων χωρών  

Επίσημη Εφημερίδα αριθ. L 061 της 07/03/1973 σ. 0012 - 0012 Ελληνική ειδική έκδοση: Κεφάλαιο 03 τόμος 9 σ. 0069  Ισπανική ειδική έκδοση: Κεφάλαιο 03 τόμος 6 σ. 0222  Πορτογαλική ειδική έκδοση : Κεφάλαιο 03 τόμος 6 σ. 0222 

++++ΚΑΝΟΝΙΣΜΟΣ ( ΕΟΚ ) αριθ . 643/73 ΤΗΣ ΕΠΙΤΡΟΠΗΣ  της 1ης Μαρτίου 1973  περί τροποποιήσεως του κανονισμού ( ΕΟΚ ) αριθ . 2223/70 " περί μη εισπράξεως εξισωτικής εισφοράς στις εισαγωγές ορισμένων οίνων προελεύσεως και καταγωγής ορισμένων τρίτων χωρών "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 816/70 του Συμβουλίου της 28ης Απριλίου 1970 ( 1 ) περί συμπληρωματικών διατάξεων κοινής οργανώσεως της αμπελοοικονομικής αγοράς , όπως τροποποιήθηκε τελευταία από τον κανονισμό ( ΕΟΚ ) αριθ . 2680/72 ( 2 ) και ιδίως το άρθρο 9 παράγραφος 6 αυτού ,  Εκτιμώντας :  ότι κατόπιν τροποποιήσεως της συμφωνίας με την Αυστρία σχετικά με τους οίνους , όλοι οι αυστριακοί οίνοι , οι οποίοι εξάγονται στην Κοινότητα θα τηρούν στο εξής την τιμή αναγωγής του εν λόγω προϊόντος  ότι το άρθρο 1 , παράγραφος 3 , τετάρτη περίπτωση του κανονισμού ( ΕΟΚ ) αριθ . 2223/70 της Επιτροπής της 28ης Οκτωβρίου 1970 , περί μη εισπράξεως εξισωτικής εισφοράς στις εισαγωγές ορισμένων οίνων προελεύσεως και καταγωγής ορισμένων τρίτων χωρών ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 245/72 ( 4 ) , πρέπει να προσαρμοσθεί στην κατάσταση αυτή με την κατάργηση του περιορισμού απαλλαγής από την καταβολή της εξισωτικής εισφοράς των οίνων , οι οποίοι συνοδεύονται από πιστοποιητικό εξαγωγής   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 1 , παράγραφος 3 του κανονισμού ( ΕΟΚ ) αριθ . 2223/79 το κείμενο της τέταρτης περιπτώσεως αντικαθίσταται με το εξής κείμενο :  " - της Αυστρίας ".  Αρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , την 1η Μαρτίου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . Ν 99 της 5.5.1970 , σ . 1 .  ( 2 ) ΕΕ αριθ . Ν 289 της 27.12.1972 , σ . 1 .  ( 3 ) ΕΕ αριθ . Ν 241 της 4.11.1970 , σ . 3 .  ( 4 ) ΕΕ αριθ . Ν 30 της 3.2.1972 , σ . 11 .